

**C S A N Á D P A L O T A**

**VÁROS**

**ÖNKORMÁNYZAT KÉPVISELŐ-TESTÜLETÉNEK**

**12/2015. (VII.23.)**

**önkormányzati rendelet**

**az önkormányzat által nyújtható települési támogatásokról szóló 3/2015.(II.26) önkormányzati rendeletének módosításáról**

**Záradék:**

Megalkotás napja: 2015. július 23.

Kihirdetés ideje: 2015. július 23.

Hatálybalépés ideje: 2015. július 24.

 dr. Barna Angéla

 jegyző

Csanádpalota Város Önkormányzat Képviselő-testületének

12/2015 (VII.23.)önkormányzati rendelet

**az önkormányzat által nyújtható települési támogatásokról szóló** 3/2015.(II.26.) sz. rendelet módosításáról

Csanádpalota Város Önkormányzatának Képviselő-testülete az Alaptörvény 32. cikk (1) bekezdésében a.) pontjában kapott felhatalmazás alapján, a szociális igazgatásról és a szociális ellátásról szóló 1993. évi III. törvényben, valamint a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 4. pontjában meghatározott feladatkörében eljárva az önkormányzat által nyújtható települési támogatásokról az alábbi rendeletet alkotja:

1. §.

**Az önkormányzat által nyújtható települési támogatásokról szóló** 3/2015.(II.26.)sz.

rendelet (továbbiakban: Rendelet) az alábbi 4/A §-al egészül ki:

„4/A §

Beiskolázási támogatás

1. Az Önkormányzat a gyermek eltartóinak jövedelmi viszonyaira tekintet nélkül minden év július 1. és augusztus 15. napja közötti időszakban beiskolázási támogatást nyújt a Csanádpalotai Dér István Általános Iskolába járó azon első és ötödik osztályos tanulók részére, akik csanádpalotai állandó lakó-, vagy tartózkodási hellyel rendelkeznek.
2. A beiskolázási támogatás a Dér István Általános Iskola által megadott felszerelési jegyzéken szereplő füzetcsomag és egyéb szükséges írószerek megvásárlásával, természetben kerül biztosításra.
3. A természetben nyújtott támogatás összege tanulónként nem haladhatja meg a 10.000.-Ft-ot.
4. A beiskolázási támogatás hivatalból történik, megállapítása a polgármester hatáskörébe tartozik.

2. §

A Rendelet az alábbi 4/B §-al egészül ki:

„4/B §

Önkormányzat által szervezett szociális étkeztetés

1. Az Önkormányzat évente maximum három alkalommal – a jövedelmi értékhatárok vizsgálata nélkül – a településen bejelentett állandó- vagy tartózkodási hellyel rendelkező személyek részére alkalmanként napi egyszeri meleg étkeztetés ingyenes biztosítását szervezheti meg.
2. A szociális étkeztetés kiadási előirányzatát az Önkormányzat éves költségvetésének társadalmi-szociálpolitikai támogatásai keret terhére biztosítja azzal, hogy az erre fordított kiadás összege nem haladhatja meg az e jogcímen tervezett kiadási előirányzat főösszegének 15 %-át.
3. Az étkeztetés megszervezése hivatalból történik, az ezzel kapcsolatos hatáskört a polgármester gyakorolja.
4. §

Záró rendelkezések

1. E rendelet kihirdetését követő napon lép hatályba. A kihirdetésről a helyben szokásos módon a jegyző gondoskodik.

Csanádpalota, 2015. július 23.

Kovács Sándor dr. Barna Angéla

Polgármester jegyző

Kihirdetve: Csanádpalota, 2015. július 23.

dr. Barna Angéla

jegyző